PRITARTA

Jonavos rajono savivaldybės

administracijos direktoriaus

2023 m. sausio 25 d.

įsakymu Nr. 13B - 122

PATVIRTINTA

Jonavos r. Kulvos Abraomo

Kulviečio mokyklos direktoriaus

2023 m. sausio 25 d.

įsakymu Nr. V- 14

**JONAVOS R. KULVOS ABRAOMO KULVIEČIO MOKYKLOS STRATEGINIS PLANAS 2023 – 2025 METAMS**

**TURINYS**

1. BENDROSIOS NUOSTATOS ........................................................................................................3

2. MOKYKLOS PRISTATYMAS ......................................................................................................3

3. SITUACIJOS ANALIZĖ .................................................................................................................4

3.1. 2020 – 2022 metų strateginio plano įgyvendinimo analizė ..........................................................4

3.2. Mokyklos išorinės aplinkos analizė ..............................................................................................6

3.3. Mokyklos vidinės situacijos (SSGG) analizė ................................................................................7

4. MOKYKLOS VEIKLOS STRATEGIJA 2023 – 2025 M. ............................................................7

4.1. Mokyklos vizija ............................................................................................................................7

4.2. Mokyklos misija ............................................................................................................................7

4.3. Mokyklos filosofija .......................................................................................................................7

4.4. Mokyklos vertybės ........................................................................................................................7

4.5. Prioritetai ......................................................................................................................................8

4.6. Strateginiai tikslai ir uždaviniai ....................................................................................................8

5. STRATEGIJOS REALIZAVIMO PRIEMONIŲ PLANAS ...........................................................8

6. STRATEGINIO PLANO ĮGYVENDINIMO PRIEŽIŪRA ..........................................................14

**I SKYRIUS**

**BENDROSIOS NUOSTATOS**

Jonavos r. Kulvos Abraomo Kulviečio mokyklos (toliau – Mokykla) 2023 – 2025 metų strateginis planas parengtas vadovaujantis, Valstybės pažangos strategija „Lietuvos pažangos strategija „Lietuva 2030“, Bendrojo lavinimo ugdymo turinio formavimo, vertinimo, atnaujinimo ir diegimo įgyvendinimo strategija, Lietuvos Respublikos švietimo įstatymu, Geros mokyklos koncepcija, Jonavos rajono savivaldybės bendrojo ugdymo mokyklų tinklo pertvarkos 2021 – 2025 metų bendruoju planu, Mokyklos nuostatais, Mokyklos veiklos kokybės įsivertinimo išvadomis bei Mokyklos bendruomenės siūlymais.

Mokyklos strateginį planą rengė darbo grupė, sudaryta mokyklos direktoriaus 2022 m. kovo 29 d. įsakymu Nr. V – 68.

**II SKYRIUS**

**MOKYKLOS PRISTATYMAS**

Jonavos r. Kulvos Abraomo Kulviečio mokykla yra Kulvos seniūnijoje, Kulvos kaime (13 km. iki Jonavos). Mokykla turi Batėgalos skyrių, esantį Batėgalos kaime.

Mokykloje vykdomos ikimokyklinio, priešmokyklinio, pradinio, pagrindinio, neformaliojo švietimo programos, teikiama švietimo pagalba specialiųjų ugdymosi poreikių turintiems mokiniams. Aktyviai vykdomos prevencinės, projektinės, pažintinės, socialinės, etnokultūrinės, karjeros planavimo, kultūrinės, popamokinės veiklos. Batėgalos skyriuje vykdomos ikimokyklinio ugdymo ir neformaliojo švietimo programos. Mokykloje šiuo metu dirba 19 mokytojų, 6 ikimokyklinio ugdymo mokytojai, 3 pagalbos mokiniui specialistai. Mokytojo kvalifikacinę kategoriją turi 3 mokytojai, vyr. mokytojo kvalifikacinę kategoriją – 13, mokytojo metodininko – 9. Nuo 2022 m. rugsėjo mėn. mokykloje ugdomi 160 mokinių, yra 10 klasių (grupių) komplektų. Visiško integravimo būdu mokosi 22 (13,7 proc.) specialiųjų ugdymosi poreikių turintys mokiniai. Mokykloje veikia vaiko gerovės komisija, kuri organizuoja specialųjį mokinių ugdymą. Mokiniai iš tolimesnių kaimų (Ručiūnų, Ragožių, Naujasodžio, Barupės, Čičinų, Batėgalos, Preišiogalėlės, Gineikių, Žinėnų, Šabūniškių) pavežami dviem mokykliniais autobusais. Į mokyklą pavežami 77 mokiniai (48 proc.). Nemokamą maitinimą gauna 62 mokiniai (38,8 proc.).

Mokyklos tėvų bendruomenę sudaro 65 šeimos, iš jų 17 socialiai remtinų, 6 šeimos patiria socialinę atskirtį.

Mokykla finansuojama iš valstybės (ugdymo lėšos) ir savivaldybės (aplinkos lėšos) biudžetų. Viso mokykloje yra patvirtinta 44,04 etatų. Iš ugdymo lėšų yra finansuojama 18,54 etato, iš savivaldybės biudžeto – 9,75 etato, ikimokyklinio ugdymo – 5,3 etato, Batėgalos skyriuje – 10,45 etato.

Renovuota mokyklos pastato išorė, dalinai renovuotos mokyklos vidaus patalpos. Mokyklos priestate įrengtos patalpos ikimokyklinio ugdymo veiklai. Mokykloje yra biblioteka, sporto salė, stadionas, 11 kabinetų, valgykla. Mokykloje ugdymas organizuojamas kabinetiniu būdu. Organizuojant ugdymo procesą, atsižvelgiama į mokinių poreikius ir galimybes, pamokose taikomi inovatyvūs ugdymo(si) metodai, įvairūs mokinio pažangos pamatavimo instrumentai, ugdomos bendrosios ir dalykinės mokinių kompetencijos. Projektinių veiklų ir integruotų pamokų metu mokiniai turi galimybę ugdyti savo bendrąsias kompetencijas netradiciniais ugdymo metodais (darbas mišriose grupėse, projektų, kūrybinių darbų rengimas ir viešas pristatymas mokykloje, informacijos paieška ir sisteminimas naudojant IKT, ekskursijos). Įvairių renginių, švenčių progomis mokyklos viešos erdvės puošiamos mokinių darbais. Pagal turimas galimybes turtinami kabinetai, nuolat atnaujinama informacija mokyklos stenduose. Įvairių dalykų pamokos organizuojamos informacinių technologijų kabinete, kraštotyros kampelyje, šokių salėje, bibliotekoje.

Kiekvieną vasarą mokyklos biudžeto lėšomis atliekami einamieji patalpų remontai: dažomos palangės, koridorių ir kabinetų durys, remontuojami suolai, kėdės, spintos ir kt.

Mokyklos tradicijos puoselėjamos organizuojant įvairius popamokinius renginius, siekiama įtraukti mokinių tėvus ir vietos bendruomenę. Neformaliojo švietimo veikloje dalyvauja apie 90 proc. mokinių. Mokiniai skatinami atrasti tinkamas veiklas savirealizacijai popamokinėje veikloje, aktyviai dalyvauti socialinėje - pilietinėje veikloje.

**III SKYRIUS**

**SITUACIJOS ANALIZĖ**

**3.1. 2020 – 2022 metų strateginio plano įgyvendinimo analizė**

2020 – 2022 metų mokyklos strateginio plano tikslai ir jų įgyvendinimo uždaviniai buvo:

|  |  |
| --- | --- |
| **Strateginis tikslas** | **Uždaviniai** |
| 1. Gerinti ugdymo procesą, siekiant visuminės mokinio pažangos. | 1. Tobulinti, analizuoti ir planuoti individualią mokinių pažangą.  2. Gerinti mokinių pasiekimus, diferencijuojant, individualizuojant ir suasmeninant mokymą(si).  3. Tobulinti vertinimą ugdant. |
| 2. Kurti pilietišką, kūrybišką, sveikai ir saugiai gyvenančią bendruomenę. | 1. Formuoti mokinių savivoką ir savivertę, stiprinant asmeninius santykius ir socialines emocines kompetencijas.  2. Formuoti savitą mokyklos kultūrą, saugią ir palankią mokymo(si) aplinką.  3. Motyvuoti bendruomenės narius dalyvauti mokyklos veikloje, stiprinant pilietškumą, kūrybiškumą ir lyderystę. |

Įgyvendinant pirmąjį tikslą „Gerinti ugdymo procesą, siekiant visuminės mokinio pažangos” Mokytojų tarybos posėdžiuose svarstyti klausimai: „Pamokos kokybės ir mokinio sėkmės sąsaja”, „Mokinių pažangos ir lankomumo lyginamosios analizės”, „NMPP testų, PUPP rezultatų analizės”, „Mokėjimo mokytis kompetencijos ugdymas”. Mokyklos ugdymo plane valandos, skirtos mokinių ugdymo(si) poreikiams tenkinti, naudojamos individualioms ir grupinėms konsultacijoms. Pamokose diferencijuojamas ir individualizuojamas ugdymo(si) turinys, taikomi aktyvieji mokymo(si) metodai, IKT technologijos. Sudaromos sąlygos kiekvienam mokiniui siekti individualias galimybes atitinkančių ugdymo(si) pasiekimų ir nuolatinės ugdymo(si) pažangos. Pamokose taikyti skirtingi mokinių pažangos ir pasiekimų vertinimo būdai, skatintas mokinių įsivertinimas. Patobulintas mokinių individualios pažangos stebėsenos tvarkos aprašas., stiprintas „grįžtamasis ryšys” pamokos pabaigoje. Tai įtakojo mokinių mokymosi pasiekimus. Metodinių dienų metu mokytojai dalijosi gerąja patirtimi, skaitė pranešimus „Veiksmingi patirtiniai metodai”, „Aktyvieji ugdymo metodai fizinio ugdymo pamokose”, „Magiškoji STEAM laboratorija”, „STEAM ugdymas IT pamokose”, „Patyriminis ugdymas”, analizavo vestas atviras, integruotas pamokas, kuriose dėmesys buvo skiriamas ugdymo proceso ir mokinių pasiekimų gerinimui. Klasių vadovų metodinėje grupėje kas pusmetį aptariamas vadovavimo klasei modelis, individualios mokinių pažangos siekimas, tobulinimas, mokinių asmeninės pažangos tobulėjimo planų sudarymas, pildymo dažnumas. Mokiniai buvo mokomi objektyviai, pagal konkrečius vertinimo kriterijus įsivertinti savo gebėjimus ir numatyti tolimesnio mokymosi žingsnius, siekiant pagerinti individualią pažangą, prisiimti atsakomybę už savo mokymąsi. Buvo vykdyta mokymosi pokyčių lyginamoji analizė, numatytos priemonės mokinių mokymosi pasiekimams gerinti. Stebėtos mokytojų vedamos pamokos ir teikiamos rekomendacijos mokytojams. Mokytojai teikė skirtingų gebėjimų mokiniams individualią pedagoginę pagalbą. Organizuojant ugdomąją, projektinę ir kitą mokiniams patrauklią veiklą netradicinėse aplinkose, už mokyklos ribų, pagerėjo mokinių mokymosi motyvacija. Mokiniai buvo skatinami aktyviai dalyvauti įvairiuose konkursuose, projektuose, varžybose, olimpiadose ir kt. Asmeniniai mokinių pasiekimai skatino juos ir toliau dalyvauti įvairiose veiklose bei siekti geresnių rezultatų. Daugumos mokinių įgytų bendrųjų ir dalykinių kompetencijų lygis atitinka mokinio amžiaus grupei keliamus tikslus ir individualias galias, siekius bei ugdymosi patirtį. Paminėtos priemonės padėjo gerinti ugdymo procesą, siekiant visuminės mokinio pažangos.

4 klasės mokinių NMPP rezultatai (proc.):

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Metai | Mokinių sk. | Testų sk. | Testavime dalyvavusių mokinių sk. | Testo pavadinimas | Mokinių įvertinimų pagal pasiekimų lygius pasiskirstymas (proc.) | | | |
| aukštesn. | pagr. | patenk. | nepatenk. |
| 2021 | 7 | 2 | 7 | skaitymas | 0 | 100 | 0 | 0 |
| matematika | 20 | 80 | 0 | 0 |
| 2022 | 17 | 3 | 16 | skaitymas | 0 | 69,4 | 15,3 | 15,3 |
| matematika | 0 | 68,8 | 31,2 | 0 |
| pasaulio paž. | 6,6 | 73,4 | 20 | 0 |

**Pastaba**. 2020 metais NMPP testavimas nevyko.

8 klasės mokinių NMPP rezultatai (proc.):

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Metai | Mokinių sk. | Testų sk. | Testavime dalyvavusių mokinių sk. | Testo pavadinimas | Mokinių įvertinimų pagal pasiekimų lygius pasiskirstymas (proc.) | | | |
| aukštesn. | pagr. | patenk. | nepatenk. |
| 2021 | 10 | 2 | 10 | skaitymas | 0 | 45 | 45 | 10 |
| matematika | 0 | 44,5 | 55,5 | 0 |
| 2022 | 9 | 4 | 6 | skaitymas | 33,3 | 66,7 | 0 | 0 |
| matematika | 16,6 | 16,7 | 66,7 | 0 |
| gamtos m. | 0 | 100 | 0 | 0 |
| socialiniai m. | 0 | 100 | 0 | 0 |

**Pastaba**. 2020 metais NMPP testavimas nevyko.

Pagrindinio ugdymo pasiekimų patikrinimo (PUPP) rezultatai (proc.):

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Metai | PUPP dalyvavusių mokinių sk. | Mokinių įvertinimų pagal pasiekimų lygius pasiskirstymas (proc.) | | | | | | | |
| Lietuvių kalba | | | | Matematika | | | |
| aukštes  nysis  9-10 | pagrin  dinis  6-8 | patenki  namas  4-5 | nepatenki  namas  1-3 | aukštesnysis  9-10 | pagrin  dinis  6-8 | patenki  namas  4-5 | nepatenki  namas  1-3 |
| 2021 | 7 | 0 | 28,6 | 28,6 | 42,8 | 14,3 | 0 | 14,3 | 71,4 |
| 2022 | 5 | 0 | 40 | 60 | 0 | 0 | 20 | 40 | 40 |

**Pastaba**. 2020 metais PUPP nevyko.

Įgyvendinant antrąjį tikslą „Kurti pilietišką, kūrybišką, sveikai ir saugiai gyvenančią bendruomenę” buvo formuojama mokinių savivoka ir savivertė, stiprinami asmeniniai santykiai ir socialinės emocinės kompetencijos, formuojama savita mokyklos kultūra, saugi ir palanki mokymui(si) aplinka, bendruomenės nariai motyvuojami dalyvauti mokyklos veikloje, stiprinamas pilietiškumas, kūrybiškumas ir lyderystė. Organizuojant įvairias veiklas mokyklos bendruomenės nariams buvo kuriami pozityvūs tarpusavio santykiai, stiprinamas bendruomeniškumo jausmas, gerėjo bendravimo ir bendradarbiavimo kultūra. Mokykloje organizuojamos pažintinės bei netradicinės ugdymosi dienos, neformaliojo švietimo renginiai padėjo mokiniams pažinti save, įvertinti savo polinkius bei numatyti tolimesnį karjeros pasirinkimą. Buvo organizuoti tradiciniai mokyklos renginiai, prevenciniai ir pilietiškumo projektai, ekskursijos, kurių metu mokiniai mokėsi pozityviai bendradarbiauti, valdyti stresines situacijas, konstruktyviai spręsti problemas, buvo ugdomos asmeninės vertybinės nuostatos. Sistemingai vykdytos prevencinės veiklos, orientuotos į mokinių atsakomybės, patyčių prevencijos, geros mokinių savijautos skatinimą. Užtikrinant saugią ir sveiką ugdymosi aplinką, mokykloje buvo vykdoma Olweus programos kokybės užtikrinimo sistema (OPKUS). Po 2022 m. atlikto audito mokykla gavo „Olweus mokyklos” vardą 2022 – 2024 m. Mokykla taip pat dalyvauja sveikatą stiprinančių mokyklų veikloje: parengta ir patvirtinta sveikatos stiprinimo programa 2019 – 2023 metams „Sveikatos ABC”. Informacijos sklaida mokyklos internetiniame puslapyje, Facebook paskyroje, lankstinukuose, mokyklos laikraštyje „Kulviečiukas” aktualiais mokyklos veiklos klausimais stiprino partnerystės ryšius tarp mokyklos bendruomenės narių. Atnaujinta dalis mokyklos patalpų, įrengta futbolo aikštė mokyklos stadione. Ugdymo procesas vyksta saugioje, estetiškoje aplinkoje. Šios priemonės padėjo kurti pilietišką, kūrybišką, sveikai ir saugiai gyvenančią bendruomenę.

**3.2. Mokyklos išorinės aplinkos analizė**

Mokyklos išorinė aplinka analizuojama PEST (politiniai, ekonominiai, socialiniai, technologiniai veiksniai) analizės metodu.

|  |  |
| --- | --- |
| 1. Politiniai veiksniai. | Mokykla yra priklausoma nuo šalyje ir rajone formuojamos švietimo politikos, t. y. Lietuvos Respublikos Vyriausybės bei steigėjo – Jonavos rajono savivaldybės tarybos – sprendimų.  Mokykla savo veikloje vadovaujasi Lietuvos Respublikos Konstitucija, Lietuvos Respublikos švietimo įstatymu, Vaiko teisių konvencija, Lietuvos Respublikos Vyriausybės nutarimais, Švietimo, mokslo ir sporto ministro įsakymais, kitais teisės aktais, Jonavos rajono savivaldybės tarybos sprendimais, administracijos direktoriaus įsakymais ir kitais teisės aktais bei Jonavos r. Kulvos Abraomo Kulviečio mokyklos nuostatais.  Mokykla vykdo ikimokyklinio, priešmokyklinio, pradinio, pagrindinio, neformaliojo švietimo programas. Mokyklos veikla grindžiama demokratiškumo, humaniškumo, atsinaujinimo principais. |
| 2. Ekonominiai veiksniai. | Mokyklos veiklą įtakoja Lietuvos Respublikos ekonomikos rodikliai. Dalį išlaidų (ugdymo lėšas) finansuoja valstybė, o kitą dalį (aplinkos lėšas) – rajono savivaldybė. Mokyklai ugdymo lėšų pakanka ugdymo planui realizuoti, mokytojų kvalifikacijai tobulinti ir vadovėliams įsigyti, mokymo priemonėms ir pažintinei veiklai. Mokinių pažintinei veiklai naudojamos rėmėjų lėšos. Mokyklos bendruomenės nariai skiria 1,2 proc. gyventojų pajamų mokesčio dalį Mokyklai. Lėšos panaudojamos ugdymo reikmėms. |
| 3. Socialiniai veiksniai. | Dalies gyventojų sunki socialinė padėtis didina socialinius švietimo sistemos, taip pat ir Mokyklos įsipareigojimus. Didėja nedarniose šeimose augančių vaikų bei socialiai problemiškų mokinių skaičius. Daugėja mokinių, kuriems Mokykloje būtina teikti socialinę, specialiąją ir psichologinę pagalbą. |
| 4. Technologiniai veiksniai. | Lietuvoje pastebimas visuomenės kompiuterinio raštingumo augimas. Informacinių technologijų plėtros kryptys apibrėžtos Lietuvos nacionalinėje informacinės visuomenės plėtros koncepcijoje. |

**3.3. Mokyklos vidinės situacijos (SSGG) analizė**

|  |  |
| --- | --- |
| Stiprybės | Silpnybės |
| Svarbus mokyklos vaidmuo kaimo bendruomenėje.  Geros sąlygos mokymui(si) ir asmenybės raidai.  Teikiama pagalba mokiniui.  Savitos tradicijos ir veiklos.  Mokymui(si) ir darbui palankus mikroklimatas.  Efektyvi klasių vadovų veikla.  Demokratinio ugdymo principų diegimas.  Mokykloje yra pakankamai kompiuterių, prijungtų prie internetinio ryšio. Visose klasėse yra kompiuterizuotos mokytojų darbo vietos.  Klasėse įrengti stacionarūs vaizdo projektoriai, yra 2 išmanieji ekranai.  Visi mokytojai geba naudotis informacinėmis technologijomis, jas taiko savo dalyko pamokose. | Silpna dalies mokinių mokymosi motyvacija ir žemi akademiniai pasiekimai.  Nepakankamas mokinių tėvų dėmesys jų vaikų mokymuisi ir elgesiui.  Ne visi bendruomenės nariai laikosi priimtų susitarimų.  Reikalingas dalies mokyklos patalpų ir lauko erdvių atnaujinimas.  Nepakankama dalies pedagogų kvalifikacija dirbant su atnaujintomis ugdymo programomis. |
| Galimybės | Grėsmės |
| Mokinių mokėjimo mokytis motyvacijos stiprinimas.  Mokymosi aplinkų gerinimas.  Ugdymo proceso organizavimo tobulinimas, atsižvelgiant į mokinių poreikius ir mokymosi galimybes.  Tėvų švietimas siekiant tėvų pagalbos mokiniams. | Neigiamų socialinių reiškinių įtaka mokyklos aplinkai ir veiklai (socialinė rizika, didėjantis agresyvumas, tėvų abejingumas savo vaikų poreikiams bei problemoms).  Vaikų skaičiaus mažėjimas dėl ekonominių, demografinių ir socialinių veiksnių.  Reformos švietimo sistemoje. |

**IV SKYRIUS**

**MOKYKLOS VEIKLOS STRATEGIJA 2023 – 2025 METAMS**

**4.1. Mokyklos vizija**

Nuolat besimokanti, atvira kaitai, veikli, telkianti Kulvos seniūnijos bendruomenę švietimo institucija.

**4.2. Mokyklos misija**

Ugdyti mokinių vertybines nuostatas, bendrąsias ir dalykines kompetencijas, atsižvelgiant į kiekvieno mokinio poreikius ir gebėjimus, rengti juos tolimesniam mokymuisi, profesinei karjerai ir savarankiškam gyvenimui besikeičiančioje visuomenėje.

**4.3. Mokyklos filosofija**

Šiame pasaulyje svarbu ne tai, kur stovime, o kuria kryptimi judame...(O. V. Holmsas)

**4.4. Mokyklos vertybės**

Atsakomybė ir sąžiningumas, asmeninės pažangos siekis, bendradarbiavimas ir bendruomeniškumas, kūrybiškumas.

**4.5. Prioritetai**

**1 prioritetas.** Įtraukiojo ugdymo nuostatų įgyvendinimas.

**2 prioritetas.** Mokymuisi ir darbui palanki aplinka.

**4.6. Strateginiai tikslai ir uždaviniai**

**1. Tikslas.** Stiprinti inovatyvų ir įtraukųjį ugdymą.

**Uždaviniai:**

* 1. Gerinti ugdymo(si) proceso organizavimą, orientuojantis į individualią ugdytinių pažangą.
  2. Tobulinti personalizuotą integralų ugdymą.
  3. Taikyti inovatyvias ugdymo priemones.

**2. Tikslas.** Kurti kiekvieno vaiko mokymąsi įgalinančias aplinkas.

**Uždaviniai:**

2.1. Plėtoti įvairias, patrauklias ugdymo(si) aplinkas.

2.2. Gerinti mokyklos bendruomenės socialinį ir emocinį mikroklimatą.

**V SKYRIUS**

**STRATEGIJOS REALIZAVIMO PRIEMONIŲ PLANAS**

**1 prioritetas.** Įtraukiojo ugdymo nuostatų įgyvendinimas.

**Tikslas**. Stiprinti inovatyvų ir įtraukųjį ugdymą.

|  |  |  |  |  |  |
| --- | --- | --- | --- | --- | --- |
| Uždaviniai | Priemonės | Vykdymo laikas | Vykdytojai | Lėšos | Laukiamas rezultatas |
| Gerinti ugdymo(si) proceso organizavimą, orientuojantis į individualią ugdytinių pažangą | Atnaujintų bendrojo ugdymo programų ir Vaiko raidos aprašų įgyvendinimas, užtikrinant kompetencijų ugdymą | 2023 –2025 m. | Metodinė taryba, metodinės grupės | Ugdymo lėšos, žmogiškieji ištekliai | Kompetencijomis grįsto atnaujinto ugdymo turinio įgyvendinimas leis siekti individualios ugdytinių pažangos, gyvenimui reikalingų 7 kompetencijų. Bent 2 proc. pagerės individuali ugdytinių pažanga. |
| Mokymosi bendradarbiaujant strategijos taikymas ugdymo procese | 2023 -2025 m. | Dalykų mokytojai,  metodinė taryba, metodinės grupės | Ugdymo lėšos, žmogiškieji ištekliai | Teikiama veiksminga ir savalaikė pagalba mokiniams. |
| Mokymo būdų ir formų, užduočių ir veiklų parinkimas ir taikymas, atsižvelgiant į kiekvieno mokinio mokymosi tempą bei asmenines raidos galimybes | 2023 -2025 m. | Dalykų mokytojai,  metodinė taryba, metodinės grupės | Ugdymo lėšos, žmogiškieji ištekliai | Kiekvienam ugdytiniui bus sudaroma galimybė patirti ir išbandyti įvairius mokymosi būdus, formas bei užduotis. |
| NMPP, PUPP vykdymas ir duomenų analizė | 2023 -2025 m. | Mokyklos vadovai, dalykų mokytojai, klasių vadovai, metodinės grupės, metodinė taryba | Ugdymo lėšos, žmogiškieji ištekliai | Ugdymas organizuojamas atsižvelgiant į mokinių mokymosi rezultatus. |
| Ugdymo kokybės gerinimo veiklų planavimas | 2023 -2025 m. | Mokyklos vadovai, dalykų mokytojai, metodinės grupės, metodinė taryba | Ugdymo lėšos, žmogiškieji ištekliai | Bus planuojamos veiklos ugdymo kokybės gerinimui. Bent 2 proc. pagerės mokinių pasiekimai. |
| Veiksmingos ugdymosi pagalbos teikimas įvairių poreikių mokiniams | 2023 -2025 m. | Dalykų mokytojai, specialistai, teikiantys pagalbą mokiniui | Ugdymo lėšos, žmogiškieji ištekliai | Veiksmingos pagalbos mokiniui teikimas sudarys sąlygas kiekvienam ugdytiniui siekti individualios asmeninės pažangos. |
| Ugdymas orientuotas į mokymosi patirtis | 2023 –2025 m. | Dalykų mokytojai, metodinė taryba, metodinės grupės | Ugdymo lėšos, žmogiškieji ištekliai | Mokiniai gebės mokytis savivaldžiai, konstruktyviai, ne mažiau kaip 50 proc. mokinių bus atsakingi už savo mokymąsi. |
| Tiriamoji veikla ugdymo proceso kokybės vertinimui ir gerinimui | 2023 –2025 m. | Mokyklos vadovai | Ugdymo lėšos, žmogiškieji ištekliai | Padės atskleisti ugdymo proceso sėkmes ir tobulintinas sritis. |
| Mokytojų, pagalbos mokiniui specialistų kvalifikacijos tobulinimas | 2023 -2025 m. | Dalykų mokytojai, klasių vadovai | Ugdymo lėšos, žmogiškieji ištekliai | 100 proc. mokytojų, pagalbos mokiniui specialistų kels kvalifikaciją, tobulins profesines kompetencijas |
| Gerosios patirties sklaida | 2023 –2025 m. | Dalykų mokytojai | Žmogiškieji ištekliai | Kiekvienas mokytojas per mokslo metus praves bent po vieną atvirą pamoką. Pagerės pamokos kokybė, mokytojai patobulins profesines kompetencijas. |
| Tobulinti personalizuotą integralų ugdymą | Mokinių skirtybių (asmeninių ir ugdymosi poreikių, interesų, gebėjimų, mokymosi stilių) pažinimas | 2023 –2025 m. | Dalykų mokytojai, pagalbos mokiniui specialistai | Ugdymo lėšos, žmogiškieji ištekliai | Mokytojai pažins visų mokinių skirtybes, į kurias atsižvelgdami organizuos ugdymą. |
| Integruotų veiklų planų rengimas | 2023 -2025 m. | Dalykų mokytojai, pagalbos mokiniui specialistai | Ugdymo lėšos, žmogiškieji ištekliai | Mokytojai per mokslo metus parengs bent 2 integruotų veiklųplanus, stiprės mokytojų lyderystė. |
| Integruotų veiklų organizavimas | 2023 – 2025 m. | Dalykų mokytojai, pagalbos mokiniui specialistai | Ugdymo lėšos, žmogiškieji ištekliai | Kiekvienas mokytojas per mokslo metus suorganizuos bent po vieną integruotą veiklą. Gerės mokinių mokymosi motyvacija, visi mokiniai įsitrauks į ugdymo veiklas, suvoks sąsajas tarp skirtingų mokomųjų dalykų. |
| Mokinių projektinių veiklų įgyvendinimas | 2023 -2025 m. | Mokinių taryba, metodinė taryba, dalykų mokytojai, klasių vadovai | Ugdymo lėšos, žmogiškieji ištekliai | Kiekviena klasė per mokslo metus parengs ir įgyvendins bent vieną projektą. Bus skatinama mokinių lyderystė, mokiniai pasitikės savimi, ne mažiau kaip 2 proc. gerės mokinių pasiekimai. |
| Individualios mokinių pažangos stebėsena | 2023 -2025 m. | Mokyklos vadovai, metodinė taryba,  dalykų mokytojai, klasių vadovai | Ugdymo lėšos, žmogiškieji ištekliai | Vykdomas individualios mokinio pažangos stebėjimo tvarkos aprašas. Visi mokiniai geba įsivertinti savo asmenybės ūgtį. Mažėja mokymosi nesėkmių. |
| Tiriamosios veiklos mokinių pasiekimų ir pažangos pokyčiams pamatuoti vykdymas | 2023 -2025 m. | Mokyklos vadovai, dalykų mokytojai | Ugdymo lėšos, žmogiškieji ištekliai | Tyrimų rezultatų panaudojimas padės numatyti tolimesnes veiklos strategijas darbui su įvairių gebėjimų mokiniais. |
| Taikyti inovatyvias ugdymo priemones | Mokytojų kolegialus mokymasis | 2023 - 2025 m. | Mokyklos vadovai,  dalykų mokytojai | Ugdymo lėšos, žmogiškieji ištekliai | 90 proc. mokytojų įgis inovatyvaus ugdymo kompetencijų, dalinsis gerąja patirtimi. |
| Skaitmeninių kompetencijų ugdymas | 2023 – 2025 m. | Dalykų mokytojai, pagalbos mokiniui specialistai | Ugdymo lėšos, žmogiškieji ištekliai | Ne mažiau kaip 2 proc. gerės mokinių mokymosi pasiekimai ir asmeninė pažanga, stiprės mokinių skaitmeninė kompetencija. |
| Skaitmeninio ugdymosi turinio integravimas pamokose | 2023 – 2025 m. | Dalykų mokytojai, pagalbos mokiniui specialistai | Ugdymo lėšos, žmogiškieji ištekliai | Mokiniai įsitrauks į ugdymo veiklas, ne mažiau kaip 2 proc. gerės mokinių asmeninė pažanga. |
| Tikslingas inovatyvių mokymo metodų taikymas pamokose | 2023 – 2025 m. | Dalykų mokytojai, pagalbos mokiniui specialistai | Ugdymo lėšos, žmogiškieji ištekliai | Bus sudaroma galimybė patirti ir išbandyti inovatyvius mokymosi būdus, formas. Bus ugdomi mokinių individualūs gebėjimai. |
| Virtualių mokymosi aplinkų ir platformų naudojimas ugdymo procese | 2023 – 2025 m. | Dalykų mokytojai, pagalbos mokiniui specialistai | Ugdymo lėšos, žmogiškieji ištekliai | Stiprės mokinių skaitmeninė kompetencija, ne mažiau kaip 2 proc. gerės mokymosi pasiekimai. |

**2 prioritetas.** Mokymuisi ir darbui palanki aplinka.

**Tikslas.** Kurti kiekvieno vaiko mokymąsi įgalinančias aplinkas.

|  |  |  |  |  |  |
| --- | --- | --- | --- | --- | --- |
| Uždaviniai | Priemonės | Vykdymo laikas | Vykdytojai | Lėšos | Laukiamas rezultatas |
| Plėtoti įvairias, patrauklias ugdymo(si) aplinkas | Mokyklos savivaldos institucijų inicijuotos veiklos | 2023 –  2025 m. | Mokyklos vadovai, mokyklos taryba, mokytojų taryba, mokinių taryba | Ugdymo lėšos, žmogiškieji ištekliai | Per mokslo metus inicijuos bent po vieną veiklą įvairiose patraukliose ugdymo(si) aplinkose. |
| Ugdymo karjerai organizavimas | 2023 –  2025 m. | Mokyklos vadovai, klasių vadovai, dalykų mokytojai | Ugdymo lėšos, žmogiškieji ištekliai | Ne mažiau kaip 90 proc. mokinių dalyvaus organizuojamose projektinėse veiklose, renginiuose, išvykose į įvairias įmones ir organizacijas. |
| Kultūros paso veiklų organizavimas | 2023 –  2025 m. | Mokyklos vadovai, dalykų mokytojai, klasių vadovai | Ugdymo lėšos, kultūros paso lėšos, žmogiškieji ištekliai | Ne mažiau kaip 90 proc. mokinių dalyvaus kultūros paso veiklose, kuriose bus stiprinami mokinių asmeniniai santykiai ir socialinės emocinės kompetencijos. |
| Sveikatą stiprinančių mokyklų programos įgyvendinimas | 2023 m. | Mokyklos vadovai, dalykų mokytojai, klasių vadovai | Ugdymo lėšos, žmogiškieji ištekliai | 100 proc. mokinių dalyvaus sveikatą stiprinančių mokyklų programos veiklose, kuriose bus ugdomos mokinių sveikos gyvensenos kompetencijos, asmenybės socialumas. |
| Pamokų ir kitų ugdymo veiklų organizavimas įvairiose mokyklos aplinkose | 2023 –  2025 m. | Mokyklos vadovai, dalykų mokytojai, klasių vadovai | Ugdymo lėšos, žmogiškieji ištekliai | Tikslingai organizuojamos veiklos įvairiose mokyklos aplinkose. |
| Pamokų ir kitų ugdymo veiklų už mokyklos ribų esančiose aplinkose organizavimas | 2023 –  2025 m. | Mokyklos vadovai, dalykų mokytojai, klasių vadovai | Ugdymo lėšos, žmogiškieji ištekliai | Kiekvienas mokytojas suorganizuos bent po vieną pamoką ar veiklą už mokyklos ribų. |
| Mokyklos erdvių, patalpų, poilsio zonų atnaujinimas | 2023 –  2025 m. | Mokyklos vadovai, dalykų mokytojai | Ugdymo lėšos, aplinkos lėšos, žmogiškieji ištekliai | Mokyklos erdvės, patalpos atnaujinamos ir pritaikomos mokinių ugdymui ir poilsiui. |
| Gerinti mokyklos bendruomenės socialinį ir emocinį mikroklimatą | Bendradarbiavimas su pagalbą mokiniui teikiančiomis institucijomis | 2023 –  2025 m. | Mokyklos vadovai, dalykų mokytojai, pagalbos mokiniui specialistai | Ugdymo lėšos, žmogiškieji ištekliai | Teikiama veiksminga ir savalaikė pagalba mokiniui, bendradarbiaujama su Jonavos ŠPT, Socialinių paslaugų centru ir kt. institucijomis. |
| Prevencinių programų, sveikatą tausojančių projektų vykdymas | 2023 –  2025 m. | Mokyklos vadovai,  dalykų mokytojai, klasių vadovai, pagalbos mokiniui specialistai | Ugdymo lėšos, žmogiškieji ištekliai | Mokykloje bus vykdoma ne mažiau kaip viena prevencinė programa, ne mažiau kaip vienas sveikatą tausojantis projektas. Kiekvienas mokinys dalyvaus ne mažiau kaip vienoje programoje/  projekte.  Gerės mokyklos bendruomenės socialinis ir emocinis mikroklimatas. |
| Mokyklos renginių organizavimas | 2023 –  2025 m. | Mokyklos vadovai,  dalykų mokytojai, klasių vadovai | Ugdymo lėšos, aplinkos lėšos, žmogiškieji ištekliai | Per mokslo metus bus suorganizuotas ne mažiau kaip 1 renginys, aktualizuojantis, įprasminantis savitą mokyklos kultūrą. |
| Tėvų švietimas | 2023 –  2025 m. | Mokyklos vadovai, dalykų mokytojai, klasių vadovai | Ugdymo lėšos, paramos lėšos, žmogiškieji ištekliai | Per mokslo metus bus suorganizuotas ne mažiau kaip 2 tėvų švietimo renginiai.  Stiprės tėvų ryšys su vaikais, bus teikiama pagalba mokiniui. |

**VI SKYRIUS**

**STRATEGINIO PLANO ĮGYVENDINIMO PRIEŽIŪRA**

Strateginiam planui įgyvendinti bus rengiamos metinės veiklos programos. Esant poreikiui, koreguojamas strateginis planas. Strateginio plano įgyvendinimo priežiūra atliekama viso proceso metu ir visais lygiais. Mokyklos vadovai vieną kartą per metus Mokyklos strateginio plano vykdymą pristato Mokyklos tarybai. Tokiu būdu Mokyklos bendruomenė turi galimybę stebėti ir vertinti, kaip įgyvendinami strateginiai tikslai ir numatyta veikla. Mokyklos direktorius ir direktoriaus pavaduotojas ugdymui sistemingai analizuoja, vertina strateginio plano įgyvendinimą. Strateginio plano įgyvendinimo ataskaita rengiama 2025 metų gruodžio mėnesį.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Mokyklos tarybos

2022 m. gruodžio 22 d.

protokoliniu nutarimu

(protokolas Nr. LS -19)